RK1901
RK1901 – rajoninis kelias, jungiantis Vaišvydavą, Piliuoną, Pakuonį su Pabališkiais. Kelio ilgis – 25 km. Kelias jungia svarbias Kauno apylinkių gyvenvietes, su pačiu Kauno miestu, todėl žvyrkelio ruožų nėra, o visas kelias yra asfaltuotas. Kelio pradžia – žiedinė sankryža su  1902  Vaišvydava–Girionys–Žiegždriai , Vaišvydavos priemiestyje, Kauno miesto ribose. Toliau kelias 7,6 km eina per Dubravos girią. Už miško iš karto prasideda Piliuonos gyvenvietė, per kurią kelias praeina vakariniu jos pakraščiu, kaip pagrindinė gatvė. Toliau kelias eina per dirbamus laukus, sodus, kerta Redimisčio, Tumulšio upelius ir jų slėnius. Praeina pro Pakuonio gyvenvietę per patį jos vidurį, kaip pagrindinė gatvė. Toliau, iki pat sankryžos su  130  Kaunas–Prienai–Alytus , eina per lygumas, kuriose vystomas žemės ūkis.